PATVIRTINTA:

Jaunimo reikalų departamento prie Socialinės apsaugos ir darbo ministerijos direktoriaus

2021-10-29 įsakymu Nr. 2V-238(1.4).

**Tvarka dėl „Erasmus+“ jaunimo dialogo projektų**

**veiklų organizavimo ir išlaidų finansavimo laikotarpiu,**

**kai yra taikomi oficialūs apribojimai dėl koronaviruso paplitimo**

1. **Bendrosios nuostatos**
2. „Tvarka dėl „Erasmus+“ jaunimo dialogo projektų veiklų organizavimo ir išlaidų finansavimo laikotarpiu, kai yra taikomi oficialūs apribojimai dėl koronaviruso paplitimo“ (toliau – Tvarka) nustato tvarką, kaip:
   1. Turi būti organizuojamos „Erasmus+“ finansuojamų jaunimo dialogo projektų veiklos laikotarpiu, kai veiklų organizavimui ir kelionėms yra taikomi oficialūs apribojimai dėl koronaviruso (COVID-19) paplitimo;
   2. Finansuojamos „Erasmus+“ jaunimo dialogo projektų išlaidos, kai dėl taikomų koronaviruso (COVID-19) oficialių apribojimų veiklos organizuojamos nuotoliniu, mišriu ar įprastu būdu, yra atšaukiamos ar nukeliamos.
3. Tvarkos nuostatų taikymas:
   1. Tvarka taikoma nuo 2020 m. sausio 30 d., kai yra taikomi oficialūs apribojimai veiklų organizavimui ir kelionėms dėl koronaviruso (COVID-19) paplitimo.
   2. Tvarka taikoma iki kol bus panaikinti oficialūs apribojimai veiklų organizavimui ir kelionėms dėl koronaviruso (COVID-19) paplitimo ir apie tai oficialiai praneš Jaunimo reikalų departamentas prie Socialinės apsaugos ir darbo ministerijos (toliau – Departamentas) tinklalapyje ir informuos projektų vykdytojus el. paštu.
   3. Tvarka taikoma „Erasmus+“ jaunimo srities jaunimo dialogo projektų, finansuotų 2018-2020 metais, veikloms, kurios vykdomos ne anksčiau nei 2020 m. sausio 30 d.
4. Oficialiais apribojimais laikomi Lietuvos Respublikos Vyriausybės paskelbti nutarimai ir rekomendacijos dėl veiklų organizavimo Lietuvoje, kelionių iš ir į Lietuvą. Oficialiais taip pat laikomi projekto partnerio šalies, atvykstančio dalyvio šalies kompetentingų institucijų sprendimai ir rekomendacijos dėl veiklų neorganizavimo toje šalyje ar nekeliavimo iš ir į jų šalį.
5. **Veiklų organizavimas**
6. Kai yra taikomi oficialūs apribojimai veiklų organizavimui ir kelionėms dėl koronaviruso (COVID-19) paplitimo, įsivertinus situaciją, oficialias rekomendacijas ir dalyvių saugumo užtikrinimo galimybes, jaunimo dialogo veiklas įgyvendinančios organizacijos ir dalyviai:
7. jei įmanoma, Jaunimo dialogo veiklas (nacionalinius susitikimus ir tarptautinius susitikimus) gali organizuoti mišriu būdu (mišrus mobilumas) - fizinį mobilumą derinant su virtualiu mobilumu; virtualus mobilumas gali būti organizuojamas tik tuo metu, kai taikomi oficialūs apribojimai dėl koronaviruso; tarp virtualaus ir fizinio mobilumo gali būti laikotarpis, kuomet nevykdoma veikla, tačiau virtualus ir fizinis mobilumas turi būti įgyvendinti projekto laikotarpiu;
8. jei taikomi oficialūs apribojimai dėl koronaviruso, Jaunimo dialogo veiklas (nacionalinius susitikimus ir tarptautinius susitikimus) gali organizuoti nuotoliniu būdu (virtualus mobilumas);
9. Jaunimo dialogo veiklas - nacionalinius susitikimus gali organizuoti įprastiniu būdu (fizinis mobilumas) su sąlyga, kad bus laikomasi visų oficialių kompetentingų institucijų sprendimų ir (ar) rekomendacijų taikomų veiklos organizavimui;
10. Jaunimo dialogo veiklų (nacionalinių susitikimų ir tarptautinių susitikimų) organizavimą gali atšaukti ar nukelti jų įgyvendinimą laikotarpiui, kai nebus taikomi oficialūs apribojimai;
11. Departamentas nerekomenduoja jaunimo dialogo veiklų - tarptautinių susitikimų organizuoti įprastu būdu (fizinis mobilumas). Tačiau jei organizacijos ir dalyviai, įsivertinę situaciją ir objektyvias sąlygas priima sprendimą tarptautinius susitikimus organizuoti įprastu būdu, tai nėra draudžiama ir išlaidos gali būti dengiamos „Erasmus+“ finansuoto projekto lėšomis, jei laikomasi visų šių sąlygų:
    * 1. nėra oficialių apribojimų dėl koronaviruso paplitimo dalyviams neišvykti iš jų šalies, nevykti į veiklos šalį;
      2. į veiklą atvykusiems dalyviams nėra privaloma saviizoliacija;
      3. įgyvendinant veiklą, bus laikomasi visų oficialių kompetentingų institucijų sprendimų ir (ar) rekomendacijų taikomų veiklos organizavimui;
      4. organizacijos ir dalyviai prisiima finansinę atsakomybę, kad padengs išlaidas savo lėšomis, jei veikla neįvyks ar dalyviai į ją neatvyks dėl kitų aplinkybių, kurios nepriskiriamos prie *force majeure* aplinkybių. *Force Majeure* aplinkybes atitiktų naujai paskelbti oficialūs apribojimai, dalyvio liga ar kitos nuo dalyvių ir organizacijų veiksmų nepriklausančios aplinkybės, kurias galima pagrįsti oficialiais dokumentais.
12. Nusprendus nukelti projekto veiklas (bet įgyvendinti jas iki projekto pabaigos datos), turi informuoti apie tai Departamentą. Nusprendus veiklas nukelti ilgesniam laikotarpiui, reikia pateikti oficialų prašymą pratęsti projektą ir pasirašyti sutarties pakeitimą.
13. Nusprendus jaunimo dialogo veiklą organizuoti nuotoliniu būdu (virtualus mobilumas, mišrus mobilumas), organizacija turi iš anksto informuoti apie tai Departamentą ir pasirašyti sutarties priedą dėl taikomų papildomų finansinių ir sutarčių taisyklių, taikomų projektams, pagal kuriuos dėl COVID-19 organizuojama virtuali veikla (jei dar nepasirašytas).
14. Nusprendus veiklas atšaukti, organizacija turi informuoti apie tai Departamentą.
15. Nusprendus veiklas organizuoti pagal Tvarkos 4 punkto e. papunktį, organizacija iš anksto turi informuoti apie tai Departamentą.
16. **Išlaidų finansavimas**
17. Kai jaunimo dialogo veiklos organizuojamos, atšaukiamos ar nukeliamos, atitinkant Tvarkos 4punkte apibrėžtas nuostatas, veiklų metu patirtos išlaidos, taip pat išlaidos patirtos atšaukus ar nukėlus veiklas, pripažinus *force majeure* aplinkybes, finansuojamos projekto lėšomis fiksuotų normų1 ir faktinių (realių) išlaidų1 pagrindu, kaip nurodyta lentelėje „Išlaidų finansavimas pagal atvejus ir biudžeto kategorijas“. Tačiau bendra projektui skirta dotacijos suma negali didėti.
18. Kai jaunimo dialogo veiklos organizuojamos, atšaukiamos ar nukeliamos, atitinkant Tvarkos 4 punkte apibrėžtas nuostatas, organizacijos galutinėje projekto ataskaitoje (aprašomojoje dalyje, taip pat biudžeto dalyje įvedant duomenis apie kiekvieną veiklą ir dalyvį) turi:
19. nurodyti ir pagrįsti *force majeure* atvejį, naudojant raktažodį „COVID“;
20. įsitikinti, kad pažymėtas langelis prie „COVID-19 affected";
21. pridėti raštą, kuriame:
    * 1. nurodyti, kokie oficialūs apribojimai buvo taikomi veiklos laikotarpiu, dėl kurių veiklos buvo vykdomos kitu būdu nei buvo planuota paraiškoje, aprašyti įgyvendintus pakeitimus;
      2. pridėti dokumentus, pagrindžiančius taikomus oficialius apribojimus, *force majeure* aplinkybes;
22. deklaruoti išlaidas ir pridėti lentelėje „Išlaidų finansavimas pagal atvejus ir biudžeto kategorijas“ nurodytus dokumentus.

**Išlaidų finansavimas pagal atvejus ir biudžeto kategorijas**

**1 lentelė**

| **Finansavimas /Atvejai** | **VEIKLA ORGANIZUOJAMA nuotoliniu būdu** | **VEIKLA BUVO ATŠAUKTA**  **(iki veiklos pradžios)** | **VEIKLA BUVO NUKELTA**  **(iki veiklos pradžios)** |
| --- | --- | --- | --- |
| Atvejų pavyzdžiai | Dėl koronaviruso taikomų apribojimų veiklų organizavimui, organizacija nusprendė nacionalinį susitikimą organizuoti 2020 m. balandžio 17 d. nuotoliniu būdu. | 2020 m. kovo 20-25 d. Kaune turėjo būti organizuojamas tarptautinis susitikimas. Dalyviai buvo nusipirkę kelionės bilietus, dalyviams buvo užsakytas apgyvendinimas ir maitinimas susitikimo metu, tačiau dėl Lietuvoje nustatyto karantino susitikimas buvo atšauktas. | 2020 m. balandžio 10-14 d. Elektrėnų r. turėjo būti organizuojamas tarptautinis susitikimas. Dalyviai buvo nusipirkę kelionės bilietus, organizacija dalyviams užsakė apgyvendinimą ir maitinimą veiklos metu, tačiau dėl nustatyto karantino veikla negalėjo būti organizuojama numatytu laiku, veiklą įgyvendinančios organizacijos nutarė šią veiklą įgyvendinti vėliau. |
| **Mobilumo organizavimo išlaidos** | *Skiriama 35% fiksuotos normos*1  Mobilumo organizavimo sumos skaičiavimas: veiklos dalyvių skaičius padauginamas iš veiklos trukmės dienomis ir 35% mobilumo organizavimo fiksuotos normos1.  Ataskaitoje, įvedant duomenis apie dalyvio virtualų mobilumą, turi būti deklaruota mobilumo organizavimo išlaidų suma lygi veiklos dienų skaičiui padaugintam iš 35% mobilumo organizavimo fiksuotos normos1.  Prie ataskaitos turi būti pridėtas dalyvių sąrašas (sudarytas registracijos metu, tačiau pašalinus nedalyvavusius asmenis; be dalyvių parašų, tačiau patvirtintas organizacijos teisinio atstovo parašu, nurodant veiklos pavadinimą ir datas) ir nuotoliniu būdu vykusios veiklos ekrano nuotraukos, kuriose matytųsi vykstanti veikla (pavadinimas, turinys ir pan.), dalyviai ir jų skaičius. Išlaidų dokumentų teikiant ataskaitą pridėti nereikia.  Ataskaitos tikrinimo metu, jei veiklos rezultatai neatitinka planuotų paraiškoje, gali būti nuspręsta neskirti dalies fiksuotų normų1, kaip nurodyta aukščiau. | Jei veiklos atšaukimo ar nukėlimo atveju organizacija kreipėsi į paslaugų/prekių tiekėją dėl veiklai užsakytų paslaugų/prekių atšaukimo ar nukėlimo (pvz., salės nuomos, dalyvių apgyvendinimo ir maitinimo), tačiau gavo neigiamą atsakymą ir turėjo apmokėti su veikla tiesiogiai susijusias išlaidas, *gali būti skiriama dalis fiksuotų normų*1 (priklausomai nuo patirtų išlaidų gali būti skiriamos fiksuotos normos1 už tam tikrą laikotarpį ar dalyvių skaičių). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma, pridėti susirašinėjimai su tiekėjais. | |
| **Kelionės išlaidos** | Fiksuotos normos1 neskiriamos. | Jei dalyviai buvo nusipirkę kelionės bilietus veiklai, kuri buvo atšaukta ar nukelta, dalyviams *gali būti skiriama kelionės fiksuota norma*1 *su sąlyga*, kad bilietus pirkę dalyviai/organizacijos kreipėsi į bilietą pardavusią kompaniją dėl išlaidų kompensavimo ir gavo neigiamą atsakymą. Tokiu atveju prie ataskaitos reikia pridėti susirašinėjimus su kompanija ir išlaidas įrodančius dokumentus (bilietus, sąskaitas, apmokėjimus). | |
| **Išimtinės išlaidos** | Organizacijos gali perkelti iki 10% sutartyje numatytų mobilumo organizavimo ir kelionės išlaidų lėšų į išimtinių išlaidų eilutę, kad pasidengti nuotoliniu būdu organizuojamai veiklai būtinas paslaugų ir/ar įrangos įsigijimo ar nuomos išlaidas (pvz., veiklos laikotarpiui įsigyti specialią virtualių susitikimų programą). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Virtualių susitikimų išimtinės išlaidos dengiamos faktinių išlaidų pagrindu (75% realių išlaidų). | Organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma.  Išlaidos dengiamos faktinių išlaidų pagrindu (80% brangių kelionių2; 100% kitų išlaidų). | |
| **Dalyvių su specialiaisiais poreikiais išlaidos** | Organizacijos ataskaitos teikimo metu gali prašyti padengti didesnes nei dotacijos sutartyje numatytas dalyvių su specialiaisiais poreikiais išlaidas. Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (100% realių išlaidų). | | |

**2 lentelė**

| **Finansavimas /Atvejai** | **VEIKLA ORGANIZUOJAMA**  **MIŠRIU BŪDU** | **VEIKLA ORGANIZUOJAMA ĮPRASTU BŪDU,**  **laikantis oficialių kompetentingų institucijų sprendimų ir (ar) taikomų rekomendacijų veiklos organizavimui ir kelionėms** |
| --- | --- | --- |
| Atvejų pavyzdžiai | 2020 m. birželio 14 - 17 d. Telšiuose turėjo būti organizuojamas tarptautinis susitikimas.  Dėl veiklos metu taikomų oficialių apribojimų dėl koronaviruso paplitimo, organizacijos nusprendė susitikimą organizuoti mišriu būdu:   * 2 dienų virtualų mobilumą (nuotoliniu būdu) 2020 m. birželį, kai dar yra taikomi oficialūs apribojimai; * 2 dienų fizinį mobilumą (įprastu būdu) vėlesniu laikotarpiu, kai jau nebus oficialių apribojimų dėl koronaviruso paplitimo. | 2020 m. birželio 25 d. Alytuje turėjo būti organizuojamas nacionalinis susitikimas. Organizacija, įsitikinusi, kad gali susitikimo metu užtikrinti Vyriausybės rekomenduojamus atstumus tarp dalyvių, pasirūpinti saugumo priemonėmis, priėmė sprendimą organizuoti susitikimą įprastu būdu Alytuje, laikantis oficialių Vyriausybės rekomendacijų taikomų veiklos organizavimui. |
| **Mobilumo organizavimo išlaidos** | *Fiksuotos normos*1 *skiriamos*:   * Už virtualaus mobilumo laikotarpį: 35% fiksuotos normos1; * Už fizinio mobilumo laikotarpį: fiksuotos normos1 už veiklos laikotarpį ir kelionės dienas (jei būtina, po vieną kelionės dieną prieš ir po veiklos).   Mobilumo organizavimo sumos skaičiavimas:   * *Virtualus mobilumas*: veiklos dalyvių skaičius padauginamas iš veiklos trukmės dienomis ir 35% mobilumo organizavimo fiksuotos normos1; * *Fizinis mobilumas*: veiklos dalyvių skaičius padauginamas iš veiklos trukmės dienomis ir mobilumo organizavimo fiksuotos normos1.   Ataskaitoje, įvedant duomenis apie dalyvio mobilumą, turi būti išskiriami virtualaus ir fizinio mobilumo laikotarpiai, deklaruota priklausanti mobilumo organizavimo išlaidų suma.  Teikiant ataskaitą reikia pridėti:   * *Virtualus mobilumas*: dalyvių sąrašą (sudarytas registracijos metu, tačiau pašalinus nedalyvavusius asmenis; be dalyvių parašų, tačiau patvirtintas organizacijos teisinio atstovo, nurodant veiklos pavadinimą ir datas) ir nuotoliniu būdu vykusios veiklos ekrano nuotraukas, kuriose matytųsi vykstanti veikla (pavadinimas, turinys ir pan.), dalyviai ir jų skaičius. * *Fizinis mobilumas*: dalyvių sąrašą - deklaraciją (su dalyvių parašais, patvirtintas organizacijos teisinio atstovo; nurodant veiklos pavadinimą ir datas, vietą, kiekvieno dalyvio atvykimo ir išvykimo datas).   Teikiant ataskaitą, išlaidų dokumentų pridėti nereikia. | *Fiksuotos normos*1 *skiriamos* už veiklos laikotarpį ir kelionės dienas (jei būtina, po vieną kelionės dieną prieš ir po veiklos).  Mobilumo organizavimo sumos skaičiavimas: veiklos dalyvių skaičius padauginamas iš veiklos trukmės dienomis ir mobilumo organizavimo fiksuotos normos1.  Teikiant ataskaitą reikia pridėti:   * Dalyvių sąrašą - deklaraciją (su dalyvių parašais, patvirtintas organizacijos teisinio atstovo; nurodant veiklos pavadinimą ir datas, vietą, kiekvieno dalyvio atvykimo ir išvykimo datas).   Teikiant ataskaitą, išlaidų dokumentų pridėti nereikia. |
| **Kelionės išlaidos** | Fiksuotos normos1 skiriamos tik fizinio mobilumo atveju. Teikiant ataskaitą, išlaidų dokumentų pridėti nereikia. | Dalyviui skiriama *kelionės fiksuota norma*1 priklausanti nuo kelionės atstumo. Teikiant ataskaitą, išlaidų dokumentų pridėti nereikia.  Kol yra taikomi oficialūs apribojimai dėl koronaviruso paplitimo, rekomenduojama įsigyti bilietus su galimybe keisti kelionės datą ar susigrąžinti kelionės išlaidas neįvykus kelionei. Jei tokiu atveju kelionės išlaidos didesnės nei skiriama kelionės fiksuota norma1 pagal atstumą, gali būti padengiama visa kelionės išlaidų suma su sąlyga, kad projektas turi nepanaudoto biudžeto rezervą, pvz. veikloje dalyvavo truputį mažiau dalyvių nei numatyta sutartyje. Įvedant duomenis apie dalyvio mobilumą, reiktų pažymėti force majeure, patikslinti kelionės išlaidų sumą ir pridėti kelionės išlaidų dokumentus. |
| **Išimtinės išlaidos** | * *Virtualus mobilumas*: organizacijos gali perkelti iki 10% sutartyje numatytų mobilumo organizavimo ir kelionės išlaidų lėšų į išimtinių išlaidų eilutę, kad pasidengti nuotoliniu būdu organizuojamai veiklai būtinas paslaugų ir/ar įrangos įsigijimo ar nuomos išlaidas (pvz., veiklos laikotarpiui įsigyti specialią virtualių susitikimų programą). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (75% realių išlaidų). * *Fizinis mobilumas*: organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma. Išlaidos dengiamos faktinių išlaidų pagrindu (80% brangių kelionių2; 100% kitų išlaidų). | Organizacijos ataskaitos teikimo metu gali prašyti padengti didesnes nei dotacijos sutartyje numatytas išimtines išlaidas, jei jos buvo patirtos dėl koronaviruso (COVID-19) apribojimų (situacijos). Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma.  Išlaidos dengiamos faktinių išlaidų pagrindu (80% brangių kelionių2; 100% kitų išlaidų). |
| **Dalyvių su specialiaisiais poreikiais išlaidos** | Organizacijos ataskaitos teikimo metu gali prašyti padengti didesnes nei dotacijos sutartyje numatytas dalyvių su specialiaisiais poreikiais išlaidas. Tokiu atveju, ataskaitoje turi būti deklaruota, kokios išlaidos turėjo būti apmokėtos, pridėti išlaidas įrodantys dokumentai, nurodyta išlaidų suma.  Išlaidos dengiamos faktinių išlaidų pagrindu (100% realių išlaidų). | |